Diari Oficial de la Generalitat Valenciana


Sumari del DOGV 7032, del 27-05-2013 (2013/5538)

Concurs per a l'explotació per mitjà d'arrendament de l'edifici, propietat de la Generalitat, a València, carrer Colón 32.
--------------------------------------------------------------------------------------------------------------------------

### Dades del document

Número de DOGV
:   7032

Data del DOGV
:   27-05-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/5538


Data del document
:   24-05-2013

Organisme emissor
:   Conselleria d'Hisenda i Administració Pública

Tipus de document
:   Concurs

Anàlisi jurídica

 Descriptors 

:   * Conselleria d'Hisenda i Administració Pública
    * contracte de subministraments

Concurs per a l'explotació per mitjà d'arrendament de l'edifici, propietat de la Generalitat, a València, carrer Colón 32. [2013/5538]  
Objecte del concurs  
a) Amb caràcter preferent, l'arrendament de l'edifici en la seua totalitat sense divisió en lots a un únic licitador per a qualsevol ús permés en el planejament urbanístic. Preu base de licitació: 992.046,50 euros de renda anual neta més IVA.   
b) Subsidiàriament, si queda desert el concurs de l'arrendament de l'edifici en la seua totalitat, s'admetran les proposicions presentades per a licitar en els lots següents:  
Lot 1. Arrendament del local per a ús comercial o un altre ús permés en el planejament. Preu base de licitació: 813.739,10 euros, renda anual neta més IVA   
Lot 2. Arrendament del local per a ús residencial/administratiu o un altre permés en el planejament a excepció de l'ús comercial. Preu base de licitació: 178.307,40 euros, renda anual neta més IVA.  
  
Duració de l'arrendament  
Cinc anys obligatoris per a ambdós parts. Este període podrà prorrogar-se per períodes anuals fins a 15 anys més, obligatòriament per a l'arrendadora i potestativament per a l'arrendatària.   
  
Garantia provisional i definitiva  
Fiança provisional:   
248.011,63 euros per a l'opció a) o edifici complet.  
203.434,78 euros per al lot 1 (opció b).  
44.576,85 euros per al lot 2 (opció b).  
Fiança definitiva i addicional: import de sis mensualitats de la renda oferida pel licitador adjudicatari (IVA inclòs).  
  
Capacitat per a contractar  
Persona natural o jurídica, espanyola o estrangera, que tinga plena capacitat d'obrar i no estiga sotmesa a cap de les circumstàncies assenyalades en l'article 60 del Text Refós de la Llei de Contractes de Sector Públic, que acredite la solvència econòmica i financera en la forma que determina el plec.  
  
Presentació d'ofertes   
Forma: tres sobres tancats (A, B i C), en la forma que determina el plec de condicions administratives particulars.  
Termini: un mes comptat des de l'endemà de la publicació de l'anunci en el Diari Oficial de la Comunitat Valenciana. Si l'últim dia coincidix en dissabte, diumenge o festiu es prorroga al primer dia hàbil següent.   
Lloc de presentació: preferentment en el Registre General de la Conselleria d'Hisenda i Administració Pública, carrer del Palau, número 12, de València  
  
Obertura d'ofertes  
L'acte públic de l'obertura dels sobres B (millores tècniques) i el d'obertura del C (oferta econòmica i altres millores) tindrà lloc en la sala de juntes de la Conselleria d'Hisenda i Administració Pública, carrer del Palau, número 12, de València, el divendres 26 i el dimecres 31 de juliol de 2013 respectivament.  
  
Criteris de valoració   
En la forma que determina el plec, són els següents:  
1. Millora del preu: fins a un màxim de 5 punts.   
2. Forma de pagament: fins a un màxim de 2 punts.  
3. Millora del termini: fins a un màxim de 3 punts.  
4. Millores tècniques a implantar en els locals: Avanç de pressupost fins a un màxim d'1,25 punts; Memòria de qualitats fins a un màxim d'1,25 punts); Memòria de mesures d'estalvi energètic fins a un màxim d'1,25 punts, i Possible implantació d'instal·lacions d'energies alternatives fins a un màxim d'1,25 punts.   
  
  
Gastos d'anuncis  
Serà per compte de l'adjudicatari el pagament dels impostos, taxes i gastos de tota índole referents al contracte corresponent i els gastos d'inserció d'anuncis en butlletins oficials exigits per a la celebració del concurs i l'import del qual no superarà la quantia de 700 euros.   
  
Plecs i obtenció de documentació i informació  
Sense perjuí d'allò que s'ha exposat, el concurs es regix per les normes contingudes en el plec de Condicions que regix l'adjudicació del concurs i en el plec de Prescripcions Tècniques, aprovats per Resolució de la Conselleria d'Hisenda i Administració Pública el 24 de maig de 2013. Ambdós plecs es poden consultar i obtindre'n còpia, durant el termini de presentació de proposicions en el Servici de Patrimoni Immobiliari de la Direcció General de Patrimoni de la Conselleria d'Hisenda i Administració Pública, carrer del Palau 14, València, en horari d'atenció al públic.   
  
València, 24 de maig de 2013. El director general de Patrimoni: Miguel Sánchez Ferrer.